techiaith/cofnodycynulliad_en-cy huggingface dataset:
English: What I can say is we have put enormous resources into the health service now for many, many years. It is perfectly proper for us to point out what he - his party - would do if they were in Government in Wales, because we have seen the example of what they have done in England: mass prioritisation, a postcode lottery - [ Interruption. ] Yes, I know it hurts, but you've got to listen. A postcode lottery of treatment, prioritisation, cuts in health spending in real terms, not keeping up with the health spending in Wales, massive cuts in social services. If they talked to their colleagues - their own party colleagues - in local government in England, we will see from them, and hear from them, the devastating impact of his party's cuts in England that thankfully - thankfully - we have been able to prevent in Wales. I just remember one thing: we have, for the past eight years and more in this Chamber, had to suffer the effects of austerity that has been imposed on the people of Wales by his own party. I would accept his criticism perhaps more favourably if he were to stand up today and demand that his own Prime Minister and what's left of her Government end austerity in the UK.
Welsh: Yr hyn y gallaf ei ddweud yw ein bod ni wedi rhoi adnoddau enfawr i mewn i'r gwasanaeth iechyd ers blynyddoedd lawer iawn erbyn hyn. Mae'n gwbl briodol i ni dynnu sylw at yr hyn y byddai ef - ei blaid - yn ei wneud pe bydden nhw mewn Llywodraeth yng Nghymru, gan ein bod ni wedi gweld yr enghraifft o'r hyn y maen nhw wedi ei wneud yn Lloegr: blaenoriaethu torfol, loteri cod post - [ Torri ar draws. ] Ie, gwn ei fod yn brifo, ond mae'n rhaid i chi wrando. Loteri cod post o driniaeth, blaenoriaethu, toriadau i wariant iechyd mewn termau real, peidio â gwario gymaint ar iechyd ag yr ydym ni yng Nghymru, toriadau anferth i wasanaethau cymdeithasol. Pe bydden nhw'n siarad â'u cydweithwyr - eu cydweithwyr yn eu plaid eu hunain - mewn llywodraeth leol yn Lloegr, byddwn yn gweld ganddyn nhw, ac yn clywed ganddyn nhw, effaith ddinistriol toriadau ei blaid ef yn Lloegr a diolch byth - diolch byth - rydym ni wedi gallu eu hatal yng Nghymru. Un peth yr wyf i'n ei gofio: rydym ni, dros yr wyth mlynedd diwethaf a mwy yn y Siambr hon, wedi gorfod dioddef effeithiau cyni cyllidol a orfodwyd ar bobl Cymru gan ei blaid ef ei hun. Byddwn yn derbyn ei feirniadaeth yn fwy ffafriol efallai pe byddai'n sefyll ar ei draed heddiw ac yn mynnu bod ei Brif Weinidog ei hun a'r hyn sy'n weddill o'i Llywodraeth yn rhoi terfyn ar gyni cyllidol yn y DU.
English: Well, I'm not going to take any lectures on spending from the First Minister and, indeed, the Labour Party. It was the Labour Party that left a deficit of £150 billion back in 2010 - [ Interruption. ] - and we all remember - [ Interruption. ] We all remember the former Labour Chief Secretary to the Treasury, Liam Byrne, who said there was no money left. This party has had to clear up that mess. [ Interruption.] First Minister -
Welsh: Wel, nid wyf i'n mynd i gymryd unrhyw bregethau ar wariant gan y Prif Weinidog nac, yn wir, y Blaid Lafur. Y Blaid Lafur a adawodd ddiffyg o £150 biliwn yn ôl yn 2010 - [ Torri ar draws. ] - ac rydym ni i gyd yn cofio - [ Torri ar draws. ] Rydym ni i gyd yn cofio cyn-brif Ysgrifennydd y Trysorlys Llafur, Liam Byrne, a ddywedodd nad oedd unrhyw arian ar ôl. Bu'n rhaid i'r blaid hon glirio'r llanastr hwnnw. [ Torri ar draws.] Prif Weinidog -
English: I think we all need to calm down a little bit and listen to Paul Davies.
Welsh: Rwy'n credu bod angen i ni i gyd ymdawelu ychydig a gwrando ar Paul Davies.
English: Diolch, Llywydd. First Minister, the effects of the cuts back in 2011 are still being felt by communities across Wales today. The starving of vital NHS funds in recent years has led to Betsi Cadwaladr University Local Health Board in north Wales being put in special measures, the centralisation and downgrading of services and hospitals like Withybush in west Wales, in my constituency, health boards struggling and, in some cases, unable to break even. Waiting times satisfaction rates are down, according to your own Government's survey, and thousands of people across Wales are still struggling to access their GP. First Minister, the UK Government has pledged a funding boost of £1.2 billion to the Welsh Government every year - [ Interruption.] - for the next few years, every year for the next few years. Will you now commit to spending every penny of that funding on the NHS in Wales and give the Welsh health service the birthday present it so vitally deserves?
Welsh: Diolch, Llywydd. Prif Weinidog, mae effeithiau'r toriadau yn ôl yn 2011 yn dal i gael eu teimlo gan gymunedau ledled Cymru heddiw. Mae atal cyllid GIG hanfodol yn y blynyddoedd diwethaf wedi arwain at Fwrdd Iechyd Lleol Prifysgol Betsi Cadwaladr yn y gogledd yn cael ei roi mewn mesurau arbennig, canoli ac israddio gwasanaethau ac ysbytai fel Llwynhelyg yn y gorllewin, yn fy etholaeth i, byrddau iechyd mewn trafferthion ac, mewn rhai achosion, ddim yn gallu mantoli eu cyllidebau. Mae cyfraddau boddhad gydag amseroedd aros wedi gostwng, yn ôl arolwg eich Llywodraeth eich hun, ac mae miloedd o bobl ledled Cymru yn dal i gael trafferth i gael gweld eu meddygon teulu. Prif Weinidog, mae Llywodraeth y DU wedi addo hwb ariannol o £1.2 biliwn i Lywodraeth Cymru bob blwyddyn - [ Torri ar draws.] - dros yr ychydig flynyddoedd nesaf, bob blwyddyn dros yr ychydig flynyddoedd nesaf. A wnewch chi ymrwymo nawr i wario pob ceiniog o'r cyllid hwnnw ar y GIG yng Nghymru a rhoi'r anrheg pen-blwydd y mae'n ei haeddu gymaint i wasanaeth iechyd Cymru?
English: Diolch, Llywydd. In the seventieth year of the NHS, it remains Wales's greatest invention, and it is, of course, the staff to whom we owe the greatest gratitude. So, I'm sure I speak on behalf of everyone here when I say ' diolch o galon i chi i gyd ' on behalf of all of us. Now, Wales's ageing population means that care services are unable to deal with the pressure that they're under, leading to thousands of unnecessary referrals to the NHS. It's in your gift, First Minister, to create the national care service that Plaid Cymru has been advocating for some time now, to alleviate that pressure. Will you do it?
Welsh: Diolch, Llywydd. Er bod y GIG yn ddeg a thrigain oed, mae'n dal i fod y peth gorau a ddyfeisiwyd gan Gymru, ac i'r staff, wrth gwrs, y mae arnom ni'r diolch mwyaf. Felly, rwy'n sicr fy mod i'n siarad ar ran pawb yma pan ddywedaf 'diolch o galon i chi i gyd' ar ran bob un ohonom ni. Nawr, mae poblogaeth Cymru sy'n heneiddio yn golygu nad yw gwasanaethau gofal yn gallu ymdopi â'r pwysau sydd arnyn nhw, sy'n arwain at filoedd o atgyfeiriadau diangen i'r GIG. Mae yn eich rhodd, Prif Weinidog, i greu'r gwasanaeth gofal gwladol y mae Plaid Cymru wedi dadlau o'i blaid ers cryn amser bellach, i leddfu'r pwysau hynny. A wnewch chi hynny?
English: Well, it's not clear what a national care service would do. It is right to say that there is still work to be done in aligning further the work of social services with health. We know there can't be a divorce between the two. The two run very much together. And that is what we are doing, working with our local government colleagues, to make sure that there are fewer people who are delayed in hospital - we're seeing delayed transfers of care go down - and also, of course, working with primary care providers to make sure that they are able to provide the care that people need to avoid them going into hospital in the first place.
Welsh: Wel, nid yw'n eglur beth fyddai gwasanaeth gofal gwladol yn ei wneud. Mae'n iawn i ddweud bod gwaith i'w wneud o hyd i gyfochri ymhellach gwaith gwasanaethau cymdeithasol gydag iechyd. Rydym ni'n gwybod na ellir ysgaru'r ddau. Mae'r ddau yn sicr yn rhedeg law yn llaw. A dyna'r ydym ni'n ei wneud, gweithio gyda'n cydweithwyr llywodraeth leol, i wneud yn siŵr bod llai o bobl sy'n cael eu hoedi yn yr ysbyty - rydym ni'n gweld nifer yr achosion o oedi wrth drosglwyddo gofal yn gostwng - a hefyd, wrth gwrs, yn gweithio gyda darparwyr gofal sylfaenol i wneud yn siŵr eu bod nhw'n gallu darparu'r gofal sydd ei angen ar bobl er mwyn iddynt allu osgoi mynd i'r ysbyty yn y lle cyntaf.
English: It's not happening quick enough, First Minister, and that's why we've advocated this national care service. Bold changes are needed for our health and social care services to reflect the changing demographics in this country. Bevan's bold vision saw the creation of the NHS, and a similar bold vision is needed now for a national care service. We can all agree that the NHS is a Welsh institution that is the envy of the world, but Wales's place in the world is putting it under threat. Unlike the promises on the side of the famous big red bus, Brexit's danger for the NHS has come into sharp focus this week. NHS England's chief executive officer, Simon Stevens, confirmed that there is extensive planning taking place for a 'no deal' Brexit. First Minister, can you tell us exactly what planning has been taking place here in Wales in the Welsh NHS for a 'no deal' Brexit scenario?
Welsh: Nid yw'n digwydd yn ddigon cyflym, Prif Weinidog, a dyna pam yr ydym ni wedi argymell y gwasanaeth gofal gwladol hwn. Mae angen newidiadau beiddgar i'n gwasanaethau iechyd a gofal cymdeithasol i adlewyrchu'r ddemograffeg newidiol yn y wlad hon. Arweiniodd gweledigaeth feiddgar Bevan at greu'r GIG, ac mae angen gweledigaeth feiddgar debyg nawr ar gyfer gwasanaeth gofal gwladol. Gallwn ni i gyd gytuno bod y GIG yn sefydliad o Gymru sy'n destun eiddigedd y byd, ond mae lle Cymru yn y byd yn ei roi o dan fygythiad. Yn wahanol i'r addewidion ar ochr y bws coch mawr enwog, mae perygl Brexit i'r GIG wedi dod yn gwbl amlwg yr wythnos hon. Cadarnhaodd prif swyddog gweithredol GIG Lloegr, Simon Stevens, bod cynllunio helaeth yn cael ei wneud ar gyfer Brexit 'dim cytundeb'. Prif Weinidog, a allwch chi ddweud wrthym ni'n union pa waith cynllunio sydd wedi bod yn cael ei wneud yma yng Nghymru yn GIG Cymru ar gyfer sefyllfa Brexit 'dim cytundeb'?
English: No amount of planning will help us to recruit doctors in the event of a 'no deal' Brexit. It's a disaster. In fact, people were told two years ago that it wouldn't happen. Now, they are being softened up for a 'no deal' Brexit that will lead to many things, and she is right to point this out. What it would mean is that it would be far more difficult to attract doctors and nurses into our health system. Every single health service in the western world relies on medical staff from other countries, because they want to be able to attract the best, wherever they are from. The message that's being sent out from Britain at the moment is: doctors and nurses from other countries are not welcome here; that, somehow, this is not the country to come to; it is too much bother to come to; there is too much bureaucracy in the future. That is not what we want. A 'no deal' Brexit cannot be planned for, because if we can't attract doctors and nurses from other countries, we will not make up the numbers that we need in Wales. That's why we continue to fight, as she does, for a Brexit that is sensible and makes sure that the people of Wales don't suffer.
Welsh: Ni fydd unrhyw faint o gynllunio yn ein helpu ni i recriwtio meddygon mewn achos o Brexit 'dim cytundeb'. Mae'n drychineb. A dweud y gwir, dywedwyd wrth bobl ddwy flynedd yn ôl na fyddai'n digwydd. Nawr, maen nhw'n cael eu paratoi ar gyfer Brexit 'dim cytundeb' a fydd yn arwain at lawer o bethau, ac mae hi'n iawn i dynnu sylw at hyn. Yr hyn y byddai'n ei olygu yw y byddai'n llawer mwy anodd denu meddygon a nyrsys i'n system iechyd. Mae pob un gwasanaeth iechyd yn y byd gorllewinol yn dibynnu ar staff meddygol o wledydd eraill, gan eu bod nhw eisiau gallu denu'r gorau, o ble bynnag y maen nhw'n dod. Y neges sy'n cael ei anfon allan gan Brydain ar hyn o bryd yw: nid oes croeso i feddygon a nyrsys o wledydd eraill yma; nad dyma'r wlad i ddod iddi, rywsut; mae'n ormod o drafferth i ddod iddi; mae gormod o fiwrocratiaeth yn y dyfodol. Nid dyna yr ydym ni ei eisiau. Ni ellir cynllunio ar gyfer Brexit 'dim cytundeb', oherwydd os na allwn ni ddenu meddygon a nyrsys o wledydd eraill, ni fyddwn yn denu'r niferoedd sydd eu hangen arnom ni yng Nghymru. Dyna pam yr ydym ni'n parhau i ymladd, fel y mae hithau, dros Brexit sy'n synhwyrol ac sy'n gwneud yn siŵr nad yw pobl Cymru yn dioddef.
English: I'm really concerned that you have no plan for a 'no deal' Brexit, First Minister. They are planning for this in England. You should be planning for this here in Wales. Now, I know that we both want to see our NHS weather the Brexit storm. You are in a position to do something about it, though. I don't have faith in Westminster to ensure a steady hand on the tiller. 'No deal' needs planning, and that planning needs to start now, for the sake of patients and for staff. One of the most startling revelations relates to our access to medicines, post Brexit. Thirty-seven million patient packets of medicines are imported into the UK from the EU every single month. Now, in a 'no deal' scenario, there is no guarantee about a single one of those packs. Medicines regulation is not a devolved matter, and NHS England has confirmed that they are preparing to stockpile medicines made outside the UK for English patients. That's what planning does. First Minister, are there specific Welsh contingency plans, or are you going to leave it up to the Department of health in Whitehall to ensure that Welsh patients can access the treatments that they need post Brexit?
Welsh: Rwy'n bryderus iawn nad oes gennych chi gynllun wrth gefn ar gyfer Brexit 'dim cytundeb', Prif Weinidog. Maen nhw'n cynllunio ar gyfer hyn yn Lloegr. Dylech chi fod yn cynllunio ar gyfer hyn yma yng Nghymru. Nawr, rwy'n gwybod bod y ddau ohonom ni eisiau gweld ein GIG yn dod trwy waethaf storm Brexit. Rydych chi mewn sefyllfa i wneud rhywbeth yn ei gylch, fodd bynnag. Nid oes gen i unrhyw ffydd yn San Steffan i sicrhau llaw gadarn ar y llyw. Mae angen cynllunio ar gyfer dim cytundeb, ac mae angen i'r cynllunio hwnnw ddechrau nawr, er lles cleifion ac ar gyfer staff. Mae un o'r pethau mwyaf syfrdanol a ddatgelwyd yn ymwneud â'n mynediad at feddyginiaethau, ar ôl Brexit. Caiff 37 miliwn o becynnau meddyginiaethau i gleifion eu mewnforio i'r DU o'r UE bob un mis. Nawr, mewn sefyllfa 'dim cytundeb', nid oes unrhyw sicrwydd ynghylch yr un o'r pecynnau hynny. Nid yw rheoleiddio meddyginiaethau yn fater datganoledig, ac mae GIG Lloegr wedi cadarnhau eu bod nhw'n paratoi i bentyrru meddyginiaethau a gynhyrchir y tu allan i'r DU ar gyfer cleifion yn Lloegr. Dyna mae cynllunio yn ei wneud. Prif Weinidog, a oes cynlluniau wrth gefn penodol i Gymru, neu a ydych chi'n mynd i'w gadael i'r adran iechyd yn Whitehall sicrhau y gall cleifion Cymru gael gafael ar y triniaethau sydd eu hangen arnynt ar ôl Brexit?
English: Yes, we will do what we have to do in order to cater for that scenario, but let's not pretend here that any of this is good. She makes the point that there is planning for a 'no deal' Brexit. There is no planning for a 'no deal' Brexit. It's more like people running around in circles screaming. There are no plans at all for it. Let's look, for example, at the ports. Where are the plans to put in place the structure in the ports to deal with extra customs checks, possibly extra border controls, the queues of lorries that would be created as a result, and the parking that would be created as a result of that? Nothing. There is no planning for it. The reason why no planning has been done on a 'no deal' Brexit in Whitehall is because they convinced themselves that the EU would crumble and therefore there would be a deal. It would be an abject failure on the part of Brexiteers if, having promised the people of Britain in 2016 that there would be a deal that the EU would agree to, they then broke that promise two years on. They would have some explaining to do to the people of Britain.
Welsh: Byddwn, byddwn yn gwneud yr hyn y mae'n rhaid i ni ei wneud er mwyn darparu ar gyfer y sefyllfa honno, ond gadewch i ni beidio ag esgus yma bod dim o hyn yn dda. Mae hi'n gwneud y pwynt bod cynllunio ar gyfer Brexit 'dim cytundeb'. Nid oes unrhyw gynllunio ar gyfer Brexit 'dim cytundeb'. Mae'n debycach i bobl yn rhedeg o amgylch mewn cylchoedd yn sgrechian. Nid oes unrhyw gynlluniau o gwbl ar ei gyfer. Gadewch i ni edrych, er enghraifft, ar y porthladdoedd. Ble mae'r cynlluniau i gyflwyno'r strwythur yn y porthladdoedd i ymdrin ag archwiliadau tollau ychwanegol, rheolaethau ffin ychwanegol o bosibl, ciwiau o lorïau a fyddai'n cael eu creu o ganlyniad, a'r parcio a fyddai'n cael ei greu o ganlyniad i hynny? Dim byd. Nid oes unrhyw gynllunio ar ei gyfer. Y rheswm pam nad oes unrhyw gynllunio wedi ei wneud ar Brexit 'dim cytundeb' yn Whitehall yw oherwydd eu bod nhw wedi argyhoeddi eu hunain y byddai'r UE yn ildio ac felly y byddai cytundeb. Byddai'n fethiant llwyr ar ran y Brexiteers pe bydden nhw, ar ôl addo i bobl Prydain yn 2016 y byddai cytundeb y byddai'r UE yn cytuno iddo, yn torri'r addewid hwnnw wedyn ddwy flynedd yn ddiweddarach. Byddai ganddyn nhw waith esbonio i'w wneud i bobl Prydain.
English: Diolch, Llywydd. First Minister, the whole of my region and communities breathed a sigh of relief when news broke of the deal being struck between Tata and ThyssenKrupp. It ended years of uncertainty for workers at Port Talbot and Deeside. So, the Port Talbot works is to get one of its blast furnaces repaired, helping to guarantee the jobs of the thousands of employees until 2026. However, I note from the announcement that the firm only have an ambition to avoid compulsory redundancies until then. So, it's clear that the sector still needs significant help if it is to succeed. First Minister, what additional support is the Welsh Government going to offer the steel sector in Wales in general, and the Port Talbot plant in particular?
Welsh: Diolch, Llywydd. Prif Weinidog, rhoddodd fy holl ranbarth a'i gymunedau ochenaid o ryddhad pan dorrodd y newyddion am y fargen yn cael ei tharo rhwng Tata a ThyssenKrupp. Daeth â blynyddoedd o ansicrwydd i weithwyr ym Mhort Talbot a Glannau Dyfrdwy i ben. Felly, bydd gwaith Port Talbot yn cael trwsio un o'i ffwrneisi chwyth, gan helpu i sicrhau swyddi'r miloedd o weithwyr tan 2026. Fodd bynnag, nodaf o'r cyhoeddiad mai dim ond uchelgais i osgoi diswyddiadau gorfodol tan hynny sydd gan y cwmni. Felly, mae'n amlwg bod y sector yn dal i fod angen cymorth sylweddol os yw'n mynd i lwyddo. Prif Weinidog, pa gymorth ychwanegol mae Llywodraeth Cymru yn mynd i'w gynnig i'r sector dur yng Nghymru yn gyffredinol, ac i waith Port Talbot yn benodol?
English: The £60 million package that we've already alluded to in this Chamber and outside. The UK Government have offered nothing. There's been no interest at all from the UK Government for the past two years. There was - when David Cameron was there, there was interest, and I acknowledge that. Since then, nothing. I do, however, welcome the deal. The unions have given it a welcome as well. I think we have to remember we have then the guarantee of no compulsory redundancies till 2026. We also have, of course, the promises in relation to blast furnace 5. Two years ago, things were very bleak indeed. There was a real question mark as to whether the heavy end of Port Talbot could continue in the future. The plant was up for sale. We've come a huge way since then. Part of that is because of the work that we've put in as a Government - the money we've put on the table, the talking that's taken place, the engagement that we've had with Tata. And in the two years since 2016, when things looked very difficult indeed, we now have - let's not pretend that things are out of the woods yet, but we now have our steel industry in a far stronger position than it was then.
Welsh: Y pecyn gwerth £60 miliwn yr ydym ni eisoes wedi cyfeirio ato yn y Siambr hon a'r tu allan. Nid yw Llywodraeth y DU wedi cynnig dim. Ni fu unrhyw ddiddordeb o gwbl gan Lywodraeth y DU yn ystod y ddwy flynedd ddiwethaf. Roedd diddordeb - pan oedd David Cameron yno, roedd diddordeb, ac rwy'n cydnabod hynny. Ers hynny, dim byd. Rwyf i yn croesawu'r cytundeb, fodd bynnag. Mae'r undebau wedi ei groesawu hefyd. Rwy'n credu bod yn rhaid i ni gofio bod gennym ni'r sicrwydd o ddim diswyddiadau gorfodol tan 2026. Mae gennym ni hefyd, wrth gwrs, yr addewidion ynghylch ffwrnais chwyth rhif 5. Ddwy flynedd yn ôl, roedd pethau yn llwm dros ben. Roedd marc cwestiwn gwirioneddol ynghylch pa un a allai pen trwm Port Talbot barhau yn y dyfodol. Roedd y gwaith ar werth. Rydym ni wedi dod ymhell iawn ers hynny. Mae rhan o hynny oherwydd y gwaith yr ydym ni wedi ei wneud fel Llywodraeth - yr arian yr ydym ni wedi ei roi ar y bwrdd, y trafodaethau a gynhaliwyd, yr ymgysylltu yr ydym ni wedi ei gael gyda Tata. Ac yn y ddwy flynedd ers 2016, pan oedd pethau'n edrych yn anodd dros ben, mae gennym ni erbyn hyn - gadewch i ni beidio ag esgus bod pethau allan o berygl eto, ond mae gennym ni ein diwydiant dur mewn sefyllfa gryfach o lawer erbyn hyn nag yr oedd bryd hynny.
English: Thank you for that answer, First Minister. The UK Government does indeed have a lot more to do for this sector. There's a strategy to use 3 million tonnes of steel in the next five years on infrastructure projects like HS2, Hinkley C and the upgrading of the UK motorways, but this doesn't go far enough, because every single infrastructure project should be using UK steel, and every defence project should be using Welsh and UK steel. And every publicly funded and supported project should also be using UK steel. So, has your Government suggested this in your discussions with the UK Government? We can't afford to lose our steel industry because of the short-sightedness of Government policy. It is of strategic importance to our nation that we maintain steel production here in the UK, which means here in Wales. First Minister, is your Government considering other ways to support the sector in Wales, perhaps looking at a tidal lagoon at Port Talbot that will help to reduce energy costs for the plant?
Welsh: Diolch am yr ateb yna, Prif Weinidog. Yn wir, mae gan Lywodraeth y DU lawer mwy i'w wneud ar gyfer y sector hwn. Ceir strategaeth i ddefnyddio 3 miliwn tunnell o ddur yn y pum mlynedd nesaf ar brosiectau seilwaith fel HS2, Hinkley C ac uwchraddio traffyrdd y DU, ond nid yw hyn yn mynd yn ddigon pell, oherwydd dylai pob un prosiect seilwaith fod yn defnyddio dur y DU, a dylai pob prosiect amddiffyn fod yn defnyddio dur Cymru a'r DU. A dylai pob prosiect sy'n cael ei ariannu a'i gefnogi yn gyhoeddus fod yn defnyddio dur y DU hefyd. Felly, a yw eich Llywodraeth chi wedi awgrymu hyn yn eich trafodaethau gyda Llywodraeth y DU? Ni allwn fforddio colli ein diwydiant dur oherwydd diffyg gweledigaeth polisi'r Llywodraeth. Mae o bwysigrwydd strategol i'n cenedl ein bod ni'n cynnal gwaith cynhyrchu dur yma yn y DU, sy'n golygu yma yng Nghymru. Prif Weinidog, a yw eich Llywodraeth yn ystyried ffyrdd eraill o gefnogi'r sector yng Nghymru, gan edrych ar forlyn llanw ym Mhort Talbot efallai, a fydd yn helpu i leihau costau ynni i'r gwaith?